[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Joe Noormets: kuidas saada inimesed kehaliselt aktiivsemaks?"}, {"text_idx": "#000005", "text": "Kehaline aktiivsus suurendab to\u0303endatult elu kvaliteeti ja va\u0308hendab paljude terviseha\u0308dade riski. Kahjuks kasvab ja\u0308tkuvalt liikumisharrastusega mittetegelevate inimeste osakaal. Seega on arusaadav, et kogu maailmas on u\u0308heks akuutseks teemaks seda protsessi pidurdada ja ehk koguni viia ellu \"liikumispo\u0308o\u0308re\", mis seatud sel aastal Eestis eesma\u0308rgiks, kirjutab Joe Noormets."}, {"text_idx": "#000006", "text": "Varasemate liikumiskampaaniate ja -u\u0308rituste, igalt poolt kostvate asjalike soovituste ja argiliikumiseks sobiva taristu arendamise ja\u0308rel on ikka rohkelt inimesi, kes on endiselt mittepiisavalt kehaliselt aktiivsed vo\u0303i pole liikumisharrastust omaks vo\u0303tnud."}, {"text_idx": "#000007", "text": "Samal ajal tundub, et Eestit on valitsenud juba mitmed aastad liikumise ja spordi vaimustatud pidulikkus. Kahjuks see ei haaku millegipa\u0308rast kuidagi va\u0308hese kehalise aktiivsuse ega selle po\u0303hjustega. Alanud liikumisaasta valguses tuleb seega kriitiliselt ku\u0308sida: kuhu tuleb hoolimata kogu senise tehtud to\u0308o\u0308 po\u0303hjal, kuid siiski endiselt inimeste va\u0308hese kehalise aktiivsuse taustal, fookus seada."}, {"text_idx": "#000008", "text": "Riiklikul suunamisel ei ole otsustavat rolli"}, {"text_idx": "#000009", "text": "Kuidas viia liikumisaasta so\u0303num inimesteni, kes liikumise vastu mingitki huvi ei tunne vo\u0303i kelles tervise ja liikumisega seotud so\u0303numite kaudu u\u0308ha uuesti ja uuesti aina u\u0308he ja sama kordamine ha\u0308bi ning jo\u0303uetuse tunnet tekitab? Kas liikumise vajadust ja tervist ro\u0303hutavate ning iseenesest ju ta\u0308iesti o\u0303igete so\u0303numite taga suudame ma\u0308rgata aga ka tegelikult va\u0308heaktiivseid ning mo\u0303ista nende inaktiivsuse, u\u0308lekaalu ja halveneva tervise to\u0303elisi po\u0303hjusi?"}, {"text_idx": "#000010", "text": "Kas teadlaste ja otsustajate teadmised va\u0308heliikuva inimese mo\u0303tetest ja argielu toimimisest on ebapiisavad vo\u0303i lausa olematud? Ehk spordi valdkonna professionaalid ja trimmis kehadega aktiivsed liikumise ja tervise edendajad ei oska vo\u0303i suuda ega pahatihti soovigi end va\u0308heaktiivsete ja u\u0308lekaaluliste olukorda asetada?"}, {"text_idx": "#000011", "text": "Kas na\u0308iteks liikumisharrastuse edendamise arengukavade ja kontseptsioonide koostamise arutelude juurde on kutsutud tegevuste sihiks vo\u0303etud inimesi vo\u0303i nende esindajaid? Neid, kes on inaktiivsed ja va\u0308he liikuvad, ei ole seal istumas. Kuidas saakski, kui selles sihtgrupis pole tahtmist ega ka kedagi, kes vo\u0303iks kedagi soovitada. Ei saa aga mo\u0303ista ega aidata, kui pole kuulda vo\u0303etud."}, {"text_idx": "#000012", "text": "Lisaks on kehaline aktiivsus ja liikumisharrastus reguleerimata eluvaldkond, kus riiklikul suunamisel ei ole otsustavat rolli. Kui mitmete argitoimingute tegemata ja\u0308tmiste eest saab inimesi na\u0308iteks trahvida, siis inaktiivsus asub va\u0308ljaspool sanktsioone. Liikumine on olnud populaarne kampaaniateema korduvalt. Fookus on neis olnud eelko\u0303ige suunatud inimeste enesevastutuse a\u0308ratamisele oma liikumise, tervise ja heaolu eest. Va\u0308hem on ta\u0308helepanu po\u0308o\u0308ratud kehaliselt va\u0308heaktiivsete elupoliitikale ja igapa\u0308evase elukeskkonna takistustele."}, {"text_idx": "#000013", "text": "Siin peitubki u\u0308ks liikumisaasta to\u0303sine va\u0308ljakutse otsustajatele, teadlastele ja edendajatele. Kuidas esiteks jo\u0303uda kehaliselt va\u0308heaktiivseteni ja seeja\u0308rel asetada end nende positsioonile. On ilmselge, et aastaid va\u0308hest vo\u0303i pea olematud kehalist aktiivsust, ja\u0308rk-ja\u0308rgult suurenenud kehakaalu ja eelnevaga paratamatult halvenenud tervist, on kogu jutt kehalisest aktiivsusest, liikumisest ja tervislikest eluviisidest nende inimeste jaoks intiimne ja tundlik teema."}, {"text_idx": "#000014", "text": "Probleemist on aastate jooksul saanud u\u0308ks osa identiteedist. Kuidas jo\u0303uda sellest olukorrast sinna, et senini igapa\u0308evaselt kehaliselt inaktiivne ja liikumist kartev vo\u0303i po\u0303lgav inimene hakkaks nautima liikumist nii, et sellest saaks tema elus pu\u0308siv harjumus?"}, {"text_idx": "#000015", "text": "Tegelikult pole u\u0308ldse u\u0308llatav ega mittemo\u0303istetav, miks inimeste kehaline aktiivsus va\u0308hika\u0308iku teeb. Oleme saanud ju selle, mille poole palehigis ja ihaledes pu\u0308u\u0308elnud: autod, pesu- ja no\u0303udepesumasinad, robottolmuimejad, kaugjuhtimispuldid, e-poed, toidukullerid, elektrito\u0303ukerattad jne. Lisaks veel ko\u0303iksugu arvuti- ja nutividinad, mis meilt enamasti kehalist tegevusetust eeldavad."}, {"text_idx": "#000018", "text": "Naudingud on so\u0303rmeliigutuse kaugusel. Pu\u0308sti to\u0303usmine, jala poodi vo\u0303i to\u0308o\u0308le minemine tundub pa\u0308ev-pa\u0308evalt u\u0308ha raskem. Ja kasvav laiskus, suurenev kehakaal ja terviseha\u0308dad lu\u0308kkavad kehaliselt aktiivsema elu alustamise u\u0308ha edasi ja edasi."}, {"text_idx": "#000019", "text": "Kehalise aktiivsuse ja liikumise vajalikkus ning positiivsed mo\u0303jud on aga ammu teada. Need on u\u0308ha uuesti ja uuesti teadusto\u0308o\u0308des kinnitust leidnud ja avalikkuses korratud. Mo\u0303istmine, miks inimesed on kehaliselt aktiivsed vo\u0303i mitteaktiivsed, on aidanud kaasa rahvatervise sekkumiste to\u0303enduspo\u0303hisele planeerimisele. Rakendatud programmide kaudu on ta\u0308helepanu suunatud teguritele, mis teadaolevalt nii u\u0308ksikisiku kui sotsiaalse ja fu\u0308u\u0308silise keskkonna tasandil po\u0303hjustavad inaktiivsust."}, {"text_idx": "#000020", "text": "Kehalise aktiivsuse suurendamiseks ja liikumisharrastuse edendamiseks on tehtud palju to\u0308o\u0308d avalikus halduses, organisatsioonides, koolides, to\u0308o\u0308kohtadel ja spordiklubides. Vaevalt on kellelgi o\u0303nnestunud pa\u0308a\u0308seda so\u0303numitest, et suur osa elanikkonnast liigub oma tervise jaoks liiga va\u0308he ja istub liiga palju. Inimestele on pakutud teadmisi, soovitusi, tervise- ja treeningprogramme ning korraldatud igasuguseid kampaaniad."}, {"text_idx": "#000021", "text": "Kuidas ra\u0308a\u0308kida kehaliselt inaktiivsete inimestega?"}, {"text_idx": "#000023", "text": "\"Miks on endiselt kasvutrendis nende inimeste hulk, kellel on isegi igapa\u0308evane kehaline aktiivsus ebapiisav ja liikumisaktiivsus va\u0308hene?\""}, {"text_idx": "#000024", "text": "Igapa\u0308evane argiliikumine aina va\u0308heneb ja liikumisharrastusega seotud innustus ja\u0308a\u0308b su\u0308ndimata vo\u0303i pu\u0308sib vaid sageli lu\u0308hiajaliselt. Miks on endiselt kasvutrendis nende inimeste hulk, kellel on isegi igapa\u0308evane kehaline aktiivsus ebapiisav ja liikumisaktiivsus va\u0308hene? Kas seda infot liikumise vajalikkusest ei kuulata vo\u0303i see ei to\u0308o\u0308ta? Miks on nii, et see la\u0308heb korda vaid nendele, kes kehalise aktiivsuse, liikumise ja treeningute juurde juba jo\u0303udnud ning nende poolt pakutavaid naudinguid maitsta saanud?"}, {"text_idx": "#000025", "text": "Liikumisaasta vo\u0303tmeku\u0308simus on tegelikult vaid u\u0308ks: kuidas ko\u0303igepealt leida ja seeja\u0308rel ra\u0308a\u0308kida kehaliselt inaktiivsete inimestega?"}, {"text_idx": "#000026", "text": "Seejuures tuleb ka otsustada, mida soovitakse tegelikult saavutada. Kas need inimesed, kes Maailma Terviseorganisatsiooni liikumissoovituste kohaselt liikumisega ebapiisavalt tegelevateks liigituvad, peakski u\u0308ldse n-o\u0308 liikumise juurde tooma? A\u0308kki nad, vo\u0303i va\u0308hemalt u\u0308ks osa neist, on oma igapa\u0308evaelu toimetuste (to\u0308o\u0308 iseloom, kodused toimetused, perekondlikud kohustused, argitoimingud) juures piisavalt juba kehaliselt aktiivsed."}, {"text_idx": "#000027", "text": "Kas meie esivanemad tegelesid piisava liikumise vo\u0303i kehalise treeninguga ta\u0308napa\u0308evaste soovituste mo\u0303ttes? Ei! Kas nad olid kehaliselt aktiivsed? Jah, ja kuidas veel ning seda la\u0308bivalt kogu pika elu! Polnud neil ei autot, lifti, pesu- ega no\u0303udepesumasinat, elektrito\u0303ukeratast, pulte ega ekraane. Ko\u0303ike tehti oma ka\u0308tega ja liikumiseks tuli kasutada jalgu. Ja seejuures ei po\u0303etud ta\u0308napa\u0308evaseid haigusi ega vaevusi."}, {"text_idx": "#000028", "text": "Seega, kas meil on vaja edendada liikumisharrastust vo\u0303i to\u0303sta inimeste igapa\u0308evast kehalist aktiivsust? Vo\u0303i korraga mo\u0303lemat?"}, {"text_idx": "#000029", "text": "U\u0308heks liikumisharrastuse edendamise probleemiks on loetud seda, et need, kes va\u0308he liiguvad, ei mo\u0303ista, kuidas liikuda, isegi kui neid on aidatud info jagamise ja liikumisvo\u0303imaluste pakkumisega. Probleem on veeretatud inimeste kaela. Siiski on probleeme ka pakkujate pool."}, {"text_idx": "#000030", "text": "Isegi arusaam sellest, mis on liikumine, on asjatundjate seas ebaselge. Instantsides ja paberites puudub u\u0308hine kokkulepe kehalise aktiivsuse ja liikumisharrastuse so\u0303nade kasutamise kriteeriumide osas. Kehalisest aktiivsusest, millest piisab tervise sa\u0308ilitamiseks, ei piisa kehalise vormisoleku parandamiseks ja ammugi mitte spordis tulemuste saavutamiseks."}, {"text_idx": "#000031", "text": "U\u0308ks liikumisaasta eesma\u0308rke peakski olema, et inimestele soovitusi andvad spetsialistid (olgu selleks siis na\u0308iteks o\u0303petaja, perearst, terviseedendaja ja -no\u0303ustaja, sporditeadlane) hakkaksid kasutama asjast ra\u0308a\u0308kides so\u0303nu kindlas ta\u0308henduses. Et oleks selgelt arusaadav, mida soovitatakse ja mida inimesed muutma peaksid hakkama."}, {"text_idx": "#000032", "text": "Mo\u0303nikord on kohane anda soovitusi liikumisharrastusega alustamiseks ja teinekord lihtsalt igapa\u0308evase kehalise aktiivsuse suurendamiseks. Siin kehtib mugandatult klassikaline u\u0308tlus: \"Igau\u0308helt tema liikumisvo\u0303imelisuse kohaselt, igau\u0308hele tema liikumisvajaduste ja\u0308rgi.\""}, {"text_idx": "#000034", "text": "Tervise seisukohalt muutub liikumisharrastus kui kehalise aktiivsuse spetsiifiline vorm ha\u0308davajalikuks tegelikult alles siis, kui igapa\u0308evane kehaline aktiivsus on ebapiisav. Muidugi vo\u0303ib liikumisharrastus olla teostatud ja harjumuseks saanud mitmetel teistel po\u0303hjustel, peale tervislike. Paljude inimeste jaoks ongi liikumisharrastuse tegelemise ajendiks hoopis liikumisviis vo\u0303i kehaline treening kui selline, huvi, nauding, pa\u0308devuse kogemus ja sotsiaalne suhtlus."}, {"text_idx": "#000035", "text": "Liikumisaastal tuleks seega liikumisest ra\u0308a\u0308kides va\u0308hendada ka utilitaarset mo\u0303tlemist. Liikumise instrumentaalsele va\u0308a\u0308rtusele \u2013 see on tee tervise ja heaolu juurde \u2013 on panustatud seni selgelt rohkem kui selle sisemise va\u0308a\u0308rtuse esiletoomisele. Na\u0308iteks kultuuriministeeriumi liikumisharrastuse edendamise kontseptsioonis ei leia kordagi so\u0303na \"nauding\" ning so\u0303na \"liikumisro\u0303o\u0303m\" esineb suuresti vaid lastega seotult. Loomulikult on o\u0303igesti va\u0308idetud, et kehaline aktiivsus ja liikumine on olulised komponendid nii tervise kui ka heaolu tagamisel. Kuid inaktiivsetele ja va\u0308heliikuvatele liikumise turustamine eelko\u0303ige vahendina on u\u0308ksnes pool u\u0308lesannet."}, {"text_idx": "#000036", "text": "Sellega seotult on liikumisaastal seega kindlasti u\u0308ks ku\u0308simus see, kuidas tekitada inimestes endis ko\u0303igepealt huvi ja seeja\u0308rel tahtmine alustada liikumisharrastusega ja kujundada sellest lo\u0303puks loomulik harjumus. Seejuures on oluline leida need la\u0308henemised, mille kaudu saaks liikumisharrastusega seotult va\u0308hendada inimestele va\u0308ljastpoolt tulevat \"pean\" survet."}, {"text_idx": "#000037", "text": "Andres Kalvik: tervise eest hoolitsemine on mehelik"}, {"text_idx": "#000039", "text": "Joe Noormets: liikumisharrastuse edendamise vastutus"}, {"text_idx": "#000040", "text": "Kristina Ko\u0308hler: tervis on inimo\u0303igus ja ko\u0303ikne tervisekaitse selle nurgakivi"}, {"text_idx": "#000041", "text": "Tammiste lasteaed-algkool sai o\u0303petliku liikumisraja"}, {"text_idx": "#000042", "text": "Kehalise kasvatuse reform ro\u0303hub o\u0303pilaste vaimse tervise parandamisele"}, {"text_idx": "#000043", "text": "Tasuta suusatunnid kutsuvad inimesi end rohkem liigutama"}, {"text_idx": "#000044", "text": "Regionaalsete tervisespordikeskuste arendamiseks lisandub 5,4 miljonit eurot"}, {"text_idx": "#000045", "text": "Liikumisaasta projektijuht: eestlased liiguvad liiga va\u0308he ja on rasvunud"}, {"text_idx": "#000046", "text": "Galerii: raamatukogude aasta lo\u0303pusu\u0308ndmusel lu\u0308kati hoog sisse liikumisaastale"}, {"text_idx": "#000048", "text": "Pille Liblik: kehalisest kasvatusest liikumiso\u0303petuseni"}, {"text_idx": "#000049", "text": "Tartu U\u0308likool hakkab hindama o\u0303pilaste fu\u0308u\u0308silisi vo\u0303imeid"}, {"text_idx": "#000050", "text": "Aastaga peaks koolid minema u\u0308le uut laadi kehalisele kasvatusele"}, {"text_idx": "#000051", "text": "Eesti lapsed liiguvad kehva linnaruumi to\u0303ttu ja\u0308rjest va\u0308hem"}, {"text_idx": "#000052", "text": "Tunnis liikumine parandab o\u0303pitulemusi ja to\u0303stab motivatsiooni"}, {"text_idx": "#000053", "text": "Kaarel Tarand: ku\u0308lmasurm ei kohuta"}, {"text_idx": "#000055", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000056", "text": "Harri Tiido: migratsioon on sama vana kui inimkond"}, {"text_idx": "#000057", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000060", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000061", "text": "Riik plaanib inimeste ja ettevo\u0303tete kliimakohustused seadusesse kirjutada"}, {"text_idx": "#000063", "text": "Laveri karikaturniiri vo\u0303itis teist aastat ja\u0308rjest muu maailma koondis"}, {"text_idx": "#000064", "text": "\"Jo\u0303ulutunnel\" ootab taotlusi abivajavatelt organisatsioonidelt"}, {"text_idx": "#000066", "text": "Smuuli kuju ko\u0303rvale ENSV lipu heisanud EKRE saadik sai trahvi"}, {"text_idx": "#000072", "text": "Pa\u0308a\u0308steamet evakueerib o\u0303ppuse ka\u0308igus Muugalt 1000 vabatahtlikku"}, {"text_idx": "#000073", "text": "Voltri: haridusminister otsib veel vo\u0303imalusi o\u0303petajate palka enam to\u0303sta"}]